EkBass/fiwiki-20250220-pages-articles huggingface dataset:
Full Out

Full out on vuonna 2015 julkaistu draamaelokuva, joka perustuu tosi tarinaan yhdysvaltalaisesta voimistelija Ariana Berlinistä joka joutui vuonna 2001 pahaan auto-onnettomuuten jossa hän melkein kuoli ja joutui sen jälkeen luopumaan voimistelusta. Hän alkoi sen jälkeen tanssimaan, ja pysyi sen avulla kuntoutumaan, niin että pystyi palaamaan takaisin voimistelun pariin. Pääosaa tv-elokuvassa näyttelee Ana Golja. == Lähteet == == Aiheesta muualla == * * Luokka:Vuoden 2015 kanadalaiset elokuvat Luokka:Kanadalaiset televisioelokuvat Luokka:Draamaelokuvat
Pelinrakentajan säkitys

pienoiskuva|Kuvassa pelinrakentaja yllätetään ja tapahtuu säkitys. Pelinrakentajan säkitys () tarkoittaa Amerikkalaisessa jalkapallossa tilannetta, jossa puolustaja onnistuu taklaamaan hyökkäävän joukkueen pelinrakentajan aloitusviivan takapuolella. Puolustuksen linjamiesten (DT/DE) ja myös tukimiesten (LB) tehtävänä on päästä hyökkäyksen linjan läpi häiritsemään pelinrakentajaa ja taklaamaan eli säkittämään (sack) hänet. Säkitys estää hyökkäyksen heittopelin. Puolustuksen linjan tulee olla tarpeeksi vahvoja, mutta myös tarpeeksi nopeita ehtiäkseen kiertää linjan ja häiritsemään pelinrakentajaa. Strip sack on puolustuksen erityinen ansio ja tarkoittaa sitä, että pelinrakentaja rähmää (fumble) pallon ja menettää sen vastustajalle. Tällöin pelin suunta vaihtuu ja puolustava joukkue vaihtaa kentälle hyökkäyskokoonpanon. Säkitys tilanne alkaa usein puolustuksen painostuksesta, jolloin heittopeliin tulee painetta ja pelinrakentaja ei löydä oikeaa pallon vastaanottajaa. Pelinrakentaja yrittää viimeiseen saakka välttää säkitystä ja siten pakottaa kiirehtimään ratkaisua. Puolustus voi tehdä säkityksellä myös pisteitä. Oma maali syntyy pallonkantaja esim pelinrakentaja taklataan omalla maalialueella. Sadan säkityksen rajapyykin saavuttaneista pelaajista NFL pelaajista n 2/3 osaa pelasivat linjamiehinä (DE/DT) ja loput tukimiehinä (LB). Noin 15% heistä pelaa tai pelasi useampaa pelipaikkaa vaihdellen tukimiehestä linjaan tai päinvastoin. ==Lähteet== Luokka:Amerikkalaisen jalkapallon termit
Tarikh al-fattaš

Tarikh al-fattaš (”Etsijän kronikka”) on yksi tärkeimmistä keskiaikaisen Länsi-Sudanin historian lähteistä. Timbuktulaisen oppineen Mahmud Katin muistiinpanoihin perustuvan arabiankielisen teoksen on laatinut hänen tyttärenpoikansa Ibn al-Mukhtar 1600-luvun puolivälissä. Ghanan, Malin ja Songhaivaltakunnan historiasta kertova teos päättyy 1500-luvun lopun marokkolaismiehitykseen. Octave Houdas ja Maurice Delafosse julkaisivat sen arabiaksi ja ranskaksi vuonna 1913. Julkaisu pohjautuu osittain 1800-luvulla tehtyyn väärennökseen, jonka tarkoituksena oli perustella Ahmadu Lobbon asemaa Macinan hallitsijana ja valtion feodalistista järjestystä. Toinen tärkeä Länsi-Sudanin historian lähde on 1600-luvun puoliväliin saakka jatkuva Tarikh al-Sudan. ==Lähteet== ==Aiheesta muualla== * Houdasin ja Delafossen ranskannos Luokka:Kronikat Luokka:Malin historia
A Complex of Cages

__NOTOC__ A Complex of Cages on melodisen death metalin yhtye Barren Earthin neljäs studioalbumi. Se ilmestyi 30. maaliskuuta 2018 levymerkillä Century Media Records. Levy on toinen färsaarelaisen Jón Aldarán kanssa tehty albumi. A Complex of Cages -levyllä Aldarán rooli on kasvanut roimasti edelliseen levyyn verrattuna, sillä lukuun ottamatta kappaletta "Solitude Pith" kaikki sanoitukset ovat miehen käsialaa. Neljännellä albumilla kosketinsoittaja Kasper Mårtenson ei ole enää mukana kokoonpanossa, vaan hänet on korvannut Antti Myllynen. Albumi debytoi Suomen virallisen listan sijalla 14. == Kappaleet == # # # # # # # # # == Kokoonpano == === Yhtye === * Jón Aldará – laulu * Olli-Pekka Laine – basso * Antti Myllynen – koskettimet * Janne Perttilä – kitara * Marko Tarvonen – rummut * Sami Yli-Sirniö – kitara === Tuotanto === * Sovitus – Barren Earth * Miksaus – V. Santura, Woodshed Studios * Äänitys (basso, kitarat, koskettimet, laulu) – V. Santura, Woodshed Studios * Äänitys (rummut) – V. Santura, Dreamsound Studios * Äänitys (lyömäsoittimet) – Henri Sorvali, Trollhouse Audio * Masterointi – Woodshed Studios * Valokuvat – Vesa Ranta * Kansitaide – Adam Burke == Arvostelut == * Imperiumi: 9-/10Barren Earth A Complex Of Cages Viitattu 25.10.2021. * Kaaoszine: 9/10Barren Earthin “A Complex Of Cages” onnistui jälleen käärimään melankolisuuden kauniiksi paketiksi Viitattu 25.10.2021. * Soundi: Levyarvio: Barren Earthin uutuuden biisiparhaimmisto nousee heittämällä vuoden kovimpien kotimaisten joukkoon Viitattu 25.10.2021. == Lähteet == == Aiheesta muualla == * Rajala, Viljo: ”Kun ei itse ole enää niin melankolinen mieleltään kuin teininä, tällainen synkistely saattaa tuntua vähän naurettavalta” – haastattelussa Barren Earth – (www.inferno.fi) * Wittenmeier, Justin "Witty City': Barren Earth - A Complex of Cages (arvostelu) – (www.metal-temple.com) * Barren Earth – “A Complex of Cages” – (progressivemusicplanet.com) * Barren Earth – A Complex of Cages – Album Review – (manofmuchmetal.com) * * Luokka:Vuoden 2018 albumit Luokka:Barren Earthin albumit
Carmen Calvo

María del Carmen Calvo Poyato (s. 7. kesäkuuta 1957 Cabra, Espanja) on espanjalainen sosialistisen työväenpuolueen poliitikko. El País. Viitattu 28.7.2018. ABC. Viitattu 28.7.2018. Calvo on ministeri pääministerin kansliassa ja ensimmäinen varapääministeri Pedro Sánchezin hallituksessa tammikuusta 2020 lähtien. lamoncloa.gob.es. Viitattu 25.11.2020. Calvo on aiemmin toiminut muun muassa Espanjan kulttuuriministerinä ja Espanjan tasa- arvoministerinä. La Vanguardia. Viitattu 28.7.2018. Calvo on suorittanut oikeustieteen tutkinnon Sevillan yliopistossa ja tohtorin tutkinnon valtiosääntöoikeudessa Córdoban yliopistossa. Hän on Córdoban yliopiston vakinainen professori. El Economista. Viitattu 29.7.2018. Calvo on tunnettu feminismin ja tasa-arvon kannattaja. Hän on toiminut sosialistisen työväenpuolueen tasa-arvosihteerinä. Hän on työskennellyt miesten ja naisten samapalkkaisuus- ja yhdenvertaisuuslain aikaansaamisen hyväksi. El Periódico. Viitattu 28.7.2018. Calvolle myönnettiin Kaarle III:n ritarikunnan suurristi vuonna 2007.https://www.boe.es/boe/dias/2007/07/28/pdfs/A32871-32871.pdf == Lähteet == === Viitteet === Luokka:Espanjan sosialistisen työväenpuolueen poliitikot Luokka:Espanjan ministerit Luokka:Kulttuuriministerit Luokka:Espanjalaiset professorit Luokka:Vuonna 1957 syntyneet Luokka:Elävät henkilöt
Mahmud Kati

Mahmud Kati (1468? – 1552 tai 1593) oli timbuktulainen oppinut, jota on pidetty Länsi-Sudanin historiasta kertovan Tarikh al-fattaš -kronikan tekijänä. Mahmud Katin isän on kerrottu olleen Espanjasta Timbuktuun muuttanut arabimuslimi, joka meni naimisiin songhai- tai soninkenaisen kanssa. Kati kasvoi Kurminan alueella, mutta vietti suurimman osan aikuiselämästään Timbuktussa. Hän kuului Songhaivaltakunnan soninkelaisperäiseen wakuri- eliittiin. 1500-luvun vaihteessa Kati toimi maan hallitsijan Askia Muhammadin virkamiehenä ja osallistui tämän pyhiinvaellusmatkalle Mekkaan. Katin ja hänen jälkeläistensä laatima Tarikh al-fattaš on tärkeä Länsi-Sudanin historian lähde ja elävä kuvaus 1500-luvun Songhaivaltakunnasta. Hänen hautansa Timbuktussa on merkittävä uskonnollinen kohde. ==Lähteet== Luokka:Kronikoitsijat Luokka:Malilaiset henkilöt Luokka:Vuonna 1468 syntyneet Luokka:1500-luvulla kuolleet
Linus Roache

Linus Roache (s. 1. helmikuuta 1964 Manchester, Englanti) on brittiläinen elokuva- ja televisionäyttelijä. Hän aloitti esiintymisen jo 11-vuotiaana esittäessään nuorta Barlowia TV-sarjassa Coronation Street. Vuotta myöhemmin hän esitti ruttoon sairastunutta poikaa TV-sarjassa Merilinja. Tämän jälkeen hänellä oli useita pieniä sivurooleja eri TV-sarjoissa kunnes vuonna 1994 hänet valittiin pääosan esittäjäksi elokuvaan Priest. Vuosina 2008–2010 hänellä oli syyttäjä Michael Cutterin rooli TV-sarjassa Kova laki. Tämän jälkeen hän palasi Coronation Streetille Lawrence Cunninghamin roolissa neljän jakson verran. Vuosina 2011 ja 2012 Roache esitti jälleen syyttäjä Cutterin roolia Kovan lain spinoff-sarjassa Kova laki: Erikoisyksikkö. Vuosina 2014–2017 hän esitti kuningas Echebertiä TV-sarjassa Viikingit kaikkiaan 33 jaksossa. ==Yksityiselämä== Roachen vanhemmat olivat näyttelijä William Roache ja Anna Cropper. He erosivat vuonna 1974, ja William Roache avioitui uudelleen Sara McEwan Mottramin kanssa. Roache on ollut avioliitossa englantilaisen näyttelijätär Rosalind Bennettin kanssa tammikuusta 2003 lähtien. Roache on vegaani ja Priestin kuvausten jälkeen hän oleskeli 18 kuukautta Intiassa, jossa hän tutustui muun muassa meditaatioon. ==Lähteet== * Luokka:Vuonna 1964 syntyneet Luokka:Elävät henkilöt Luokka:Brittiläiset näyttelijät
Sinussa kiinni

Sinussa kiinni () on vuonna 2010 ensi-iltansa saanut ranskalainen psykologinen jännitysdraamaelokuva, jonka on käsikirjoittanut ja ohjannut Lola Doillon. Elokuvan pääosia näyttelevät Kristin Scott Thomas tohtori Anna Cooperina ja Pio Marmaï Yann Ochbergina. Se kertoo siepatusta kirurgista (Scott Thomas), jolle kehittyy Tukholma-syndrooma sieppaajaansa (Marmaï) kohtaan. == Juoni == Nuori Yann Ochberg (Pio Marmaï) menettää vaimonsa ja lapsensa keisarileikkauksessa ja surun sokaisemana kostaa sieppaamalla ja lukitsemalla kellariin leikkauksen suorittaneen kirurgin, keski-ikäisen ja yksinasuvan tohtori Anna Cooperin (Kristin Scott Thomas). Sieppaajan ja hänen uhrinsa välille alkaa kuitenkin kehittyä muutaman päivän aikana voimakas mutta monimutkainen tunneside. == Näyttelijät == == Tuotanto == Kun Lola Doillon kirjoitti elokuvan käsikirjoitusta, hän ei voinut olla ajattelematta ketään muuta kuin Kristin Scott Thomasia naispääosaan. Doillon ei uskonut hetkeäkään, että Scott Thomas ottaisi roolin vastaan, mutta kun hän lähetti Scott Thomasille käsikirjoituksen, jonka luettuaan tämä otti roolin hyvin nopeasti vastaan. Scott Thomas kertoi halunneensa tehdä elokuvan nuoren naisohjaajan, jolla on jotain kerrottavaa naisista, kanssa. Hän myös kertoi käsikirjoituksen olleen mielenkiintoinen monella eri tasolla ja halunneensa työskennellä Doillonin kanssa. Elokuvan kuusiviikkoiset kuvaukset alkoivat 27. heinäkuuta 2009. Elokuvan työnimenä oli Sous ton emprise, ja sen kuvauspaikkoina olivat Angoulême ja Pariisi. Kahden miljoonan euron budjetilla tuotetun elokuvan tuotantoyhtiöinä olivat Ce Qui Me Meut ja Origami Films. == Julkaisu ja vastaanotto == Sinussa kiinni sai ensi-iltansa lokakuussa pidetyillä vuoden 2010 Lontoon elokuvajuhlilla Britanniassa. Ranskassa elokuva kilpaili vuoden 2010 Réunionin elokuvajuhlilla ennen kuin se sai teatteriensi-iltansa 2. helmikuuta 2011. Mars Distribution oli sen teatterilevittäjänä Ranskassa, missä se sai teatterilevityksensä aikana 31 572 katsojaa ja tuotti 118 105 dollaria. Maailmanlaajuisesti elokuva tuotti 3,6 miljoonan dollarin lipputulot. Sinussa kiinni on saanut elokuvakriitikoilta vaihtelevia arvioita. Rotten Tomatoes -sivuston mukaan 64 prosenttia kriitikoista on antanut elokuvalle myönteisen arvosanan 5,7/10 keskiarvolla. Keskiarvo perustuu 14 arviointiin, joista yhdeksän oli ”tuoreita” ja viisi ”mätiä”. 216 käyttäjästä 31 prosenttia on antanut elokuvalle myönteisen arvosanan 2,9/5 keskiarvolla. Internet Movie Databasen 629 käyttäjää on antanut elokuvalle keskiarvon 5,4/10. Sinussa kiinni julkaistiin Ranskassa DVD:lle 6. heinäkuuta 2011. Suomessa Atlantic Film Oy julkaisi elokuvan DVD:lle ja blu-raylle 15. helmikuuta 2012. == Lähteet == == Aiheesta muualla == * Sinussa kiinni AlloCinéssä Luokka:Vuoden 2010 ranskalaiset elokuvat Luokka:Ranskalaiset draamaelokuvat Luokka:Ranskalaiset jännityselokuvat
Elina Kärsämä

Elina Kärsämä (s. 1999) on suomalainen pesäpalloilija, joka edustaa Superpesiksessä pelaavaa Kempeleen Kiriä.https://www.superpesis.fi/joukkueet/naiset/kempeleen-kiri/ Hän on edustanut Superpesiksessä myös kasvattajaseuraansa Oulun Lippoa. Kärsämä on pelipaikaltaan lukkari. Vuonna 2017 alkaneella Superpesis-uralla pelaamissaan 44 runkosarjaottelussa Kärsämä on lyönyt kaksi kunnaria ja 12 tavallista juoksua, tuonut 12 juoksua sekä lyönyt 98 kärkilyöntiä. Tilastot päivitetty 28. heinäkuuta 2018.http://www.pesiksenmaailma.fi/index.php/pelaajakortit?pelaajaid=8895&view;=pelaajakortti Kärsämä valittiin pelaamaan Itä–Länsi-otteluun 2018 Joensuussa.https://www.superpesis.fi/uutiset/ensikertalaiset-ottavat-kaiken- ilon-irti-ita-lansi-valinnasta/ == Lähteet == Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt
Davor Taleski

Davor Taleski (s. 19. toukokuuta 1995 Prilep, Pohjois-Makedonia) on pohjoismakedonialainen jalkapallomaalivahti, joka edustaa Veikkausliigassa pelaavaa FC Honkaa. == Lähteet == == Aiheesta muualla == Luokka:Pohjoismakedonialaiset jalkapalloilijat Luokka:Vuonna 1995 syntyneet Luokka:Elävät henkilöt
Rodrygo

Rodrygo Silva de Goes, yleensä vain Rodrygo (s. 9. tammikuuta 2001 Osasco, Brasilia) on brasilialainen jalkapalloilija. Hän edustaa espanjalaista Real Madridia ja on pelipaikaltaan oikea laitahyökkääjä. == Seurajoukkueura == Rodrygo allekirjoitti ensimmäisen ammattilaissopimuksensa 21. heinäkuuta 2017, joka oli pituudeltaan viisivuotinen.Rodrygo, revelação da base, assina o primeiro contrato profissional com o Santos FC Santos FC. Viitattu 28.7.2018. 1\. marraskuuta 2017 hänet nostettiin seuran edustusjoukkueeseen ensimmäistä kertaa.Elano anuncia promoção de Rodrygo e Yuri Alberto ao time profissional do Santos ESPN Brasil. Viitattu 28.7.2018. 4\. marraskuuta 2017 Rodrygo teki ensiesiintymisensä edustusjoukkueessa ottelussa Atlético Mineiroa vastaan.Santos sofre, mas vence Atlético-MG de Robinho e fica a três pontos do líder Globo Esporte. Viitattu 28.7.2018. Vajaa kolme kuukautta myöhemmin 25. tammikuuta 2018 hän teki ensimmäisen maalinsa ammattilaisurallaan Campeonato Paulistan ottelussa Ponte Pretaa vastaan.Sasha e "nova promessa" do Santos viram o jogo e dão vitória contra a Ponte UOL Esporte. Viitattu 28.7.2018. Rodrygo pelasi ensimmäisen ottelunsa Copa Libertadoresissa 1. maaliskuuta 2018 tultuaan vaihdosta kentälle; näin ollen hänestä tuli 17 vuoden ja 50 päivän iässä Santosin historian nuorin seuraa edustanut pelaaja kyseissä turnauksessa.Rodrygo é o mais novo a jogar Libertadores na história do Santos Gazeta Esportiva. Viitattu 28.7.2018. 15 päivää myöhemmin hän teki ensimmäisen maalinsa turnauksessa ottelussa Nacionalia vastaan ja samalla hänestä nuorin brasilialainen maalintekijä turnauksen historiassa 17 vuoden, kahden kuukauden ja 15 päivän iässä.Em post sobre Rodrygo, Santos exalta sua tradição em revelar jovens talentos Globo Esporte. Viitattu 28.7.2018. Rodrygo onnistui ensimmäistä kertaa maalinteossa maan pääsarjassa 14. huhtikuuta 2018 kotiottelussa Cearáa vastaan.Santos bate Ceará e volta a vencer em estreia de Brasileirão depois de 13 anos Globo Esporte. Viitattu 28.7.2018. 3\. kesäkuuta 2018 hän teki hattutempun ja syötti yhden maaleista, kun Santos kaatoi Vitórian kotikentällään numeroin 5–2.Com show de Rodrygo, Santos goleia o Vitória na Vila e dá fôlego a Jair UOL Esporte. Viitattu 28.7.2018. ===Real Madrid=== 15\. kesäkuuta 2018 Santos ja Real Madrid pääsivät sopimukseen Rodrygon siirtymisestä espanjalaisseuraan kesällä 2019 ja hän tulee allekirjoittamaan vuoteen 2025 asti ulottuvan sopimuksen.Official Announcement: Rodrygo Goes Real Madrid CF. Viitattu 28.7.2018. Nota oficial Santos FC. Viitattu 28.7.2018. Siirtokorvauksen arvioidaan olevan 45 miljoonaa euroa, josta kasvattajaseura Santos tulee saamaan 40 miljoonaa euroa 80 % omistusoikeuksistaan.Santos striker Rodrygo signs for Real Madrid until 2025 Sport. Viitattu 28.7.2018. == Lähteet == == Aiheesta muualla == * Rodrygon tilastot Soccerway-sivustolla Luokka:Brasilialaiset jalkapalloilijat Luokka:Vuonna 2001 syntyneet Luokka:Elävät henkilöt
Tuuren sottiisi

Tuuren sottiisi on Pielavedellä vuosittain järjestettävä musiikkitapahtuma. Tapahtumaa on järjestetty mestaripelimanni Tuure Niskasen tammikuussa 1978 tapahtuneen kuoleman jälkeen Pielaveden Laukkalan nuorisoseuralla. Tapahtumalla on tarkoitus vaalia Niskasen muistoa ja soittoperinnettä.Anna Janka-Murros, Satakielen polkka – mestaripelimanni Tuure Niskasen soittotyyli ja soitteet (pdf) Tuuren sottiisiin on kuulunut perinteisesti Laukkalan kirkossa järjestettävä iltasoitto, jota on seurannut Pelimanni-ilta Laukkalan nuorisoseuralla. Aiemmin tapahtumaan kuului myös iltatanssit. Lisäksi soittajat käyvät aina kestitettävänä ja soittamassa Tuure Niskasen kotitilalla Koskenkorvalla. Tuuren sottiisin ohjelma Sottiisi Esiintyjät Kappaleina mm. 40\. Tuuren Sottiisi (28.7.2018) Talkoopelimannit Kokkolasta Pielaveden pelimannit Kansantanssijat Siilinjärveltä Kansanlauluja laulaa Ulla-Sisko Jauhiainen Tuuren perilliset Tuuren sottiisi (T. Niskanen) Kiljanderin valssi Optatuksen polska Muistojen masurkka (H. Suvelo) Kesän ihanuuden valssi (T. Niskanen) Sottiisi Pielavedeltä (T. Niskanen) Satakielen polkka (T. Niskanen) 39\. Tuuren Sottiisi (22.7.2017) Pielaveden pelimannit Patrick Weckman trio Kansanmusiikkiyhtye Otra Nyyssölän valinta Pelimanneja pohjois-Savosta Tuuren sottiisi (T. Niskanen) Polkka Pielavedeltä (T. Niskanen) Pelimannin kaikuja (K. Jylhä) Aaltojen laulu (O. Hotakainen) Posetiivarin tyyskä (K. Järvinen) Optatuksen polkka (O. Raatikainen) Kiljanderin valssi (O. Raatikainen) 38\. Tuuren Sottiisi (23.7.2016) Mauno Järvelä Timo Valo ... Konstan parempi valssi (K. Jylhä) Valssi Jaanalle (K. Jylhä) Penttilän sillalla (K. Jylhä) Kesän tullessa (K. Jylhä) Pelimannin kaikuja (K. Jylhä) Suvitunnelma (V. Niittykoski) Tuuren sottiisi (T. Niskanen) Kesäihanuuden valssi (T. Niskanen) Satakielen polkka (T. Niskanen) Naapurin polkka (T. Niskanen) Pohjolan sottiisi (T. Niskanen) ==Lähteet== Luokka:Kansanmusiikkitapahtumat Suomessa Luokka:Pielavesi
Bill Oakley

William Lloyd ”Bill” Oakley (s. 1966) on yhdysvaltalainen televisiotuottaja ja -käsikirjoittaja, joka tunnetaan työstään animaatiosarja Simpsoneissa sekä yhteistyöstään Josh Weinsteinin kanssa. Oakley ja Weinstein olivat Simpsonien vastaavina tuottajina (showrunner) sarjan 7. ja 8. tuotantokaudella vuosina 1995–1997. Sitä ennen he kuuluivat sarjan käsikirjoittajiin vuodesta 1992 ja kirjoittivat yhdessä 12 jaksoa. He kirjoittivat muun muassa kaksiosaisen rikosmysteeritarinan ”Kuka ampui johtajan?” Lähdettyään Simpsoneista Oakley ja Weinstein kehittivät yhdessä eräitä vähemmän menestyneitä tv-sarjoja, kuten Mission Hill. Myöhemmin Oakley on kirjoittanut jaksoja komediasarjoihin The Cleveland Show ja Portlandia (ilman Weinsteinia). Hän on mukana Weinsteinin ja Matt Groeningin kehittämän Disenchantment-sarjan tuotannossa. ==Aiheesta muualla== *Bill Oakley IMDb-sivustolla Luokka:Simpsoneiden tekijät Luokka:Yhdysvaltalaiset televisiokäsikirjoittajat Luokka:Vuonna 1966 syntyneet Luokka:Elävät henkilöt
Josh Weinstein

Josh Weinstein (s. 1966) on yhdysvaltalainen televisiotuottaja ja -käsikirjoittaja, joka tunnetaan työstään animaatiosarja Simpsoneissa sekä yhteistyöstään Bill Oakleyn kanssa. Weinstein ja Oakley olivat Simpsonien vastaavina tuottajina (showrunner) sarjan 7. ja 8. tuotantokaudella vuosina 1995–1997. Sitä ennen he kuuluivat sarjan käsikirjoittajiin vuodesta 1992 ja kirjoittivat yhdessä 12 jaksoa. He kirjoittivat muun muassa kaksiosaisen rikosmysteeritarinan ”Kuka ampui johtajan?” Lähdettyään Simpsoneista Weinstein ja Oakley kehittivät yhdessä eräitä vähemmän menestyneitä tv-sarjoja, kuten Mission Hill. Heidän yhteistyönsä päätyttyä Weinstein on kirjoittanut jaksoja animaatiosarjoihin Futurama ja Gravity Falls sekä toiminut tuottaja- käsikirjoittajana brittiläisessä lastenohjelmassa Strange Hill High. Weinstein on myös kehittänyt Netflix-sarja Disenchantmentin yhdessä Simpsonien luojan Matt Groeningin kanssa. Luokka:Simpsoneiden tekijät Luokka:Yhdysvaltalaiset televisiokäsikirjoittajat Luokka:Vuonna 1966 syntyneet Luokka:Elävät henkilöt
Ella Korpela

Ella Korpela (s. 14. elokuuta 1999 Oulunsalo) on suomalainen pesäpalloilija, joka edustaa Superpesiksessä pelaavaa Manse PP:tä. Korpela aloitti Superpesisuransa 2017 Oulun Lipottarissa. Joukkueessa hän on etenijä ja koppari. Korpela on 28.7.2018 mennessä pelaamassaan 48 Superpesisottelussa lyönyt seitsemän kunnaria ja 4 tavallista juoksua, tuonut 76 juoksua, sekä kerännyt 26 kärkilyöntiä. == Saavutukset == === Pelaajana === * 4 SM-kultaa: 2018, 2019, 2020, 2022https://www.pesis.fi/pesis-info/historia/mitalistit/ * 4 Itä-Länsi-ottelua: 2017, 2019, 2021, 2022https://www.kirittaret.fi/20220616-italansi-vahva-edustus-kirittariesta/ * Superpesiksen vuoden tulokas: 2017 * Superpesiksen pudotuspelien arvokkain pelaaja: 2020 https://www.iltalehti.fi/pesapallo/a/55523aad-0f17-4da9-a2de-9ba854ca307c == Lähteet == Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt
David X. Cohen

David Samuel Cohen eli David X. Cohen (s. 1966) on yhdysvaltalainen televisiotuottaja ja -käsikirjoittaja, joka tunnetaan työstään animaatiosarjoissa Simpsonit ja Futurama. Cohen aloitti käsikirjoittajan uransa vuonna 1992 animaatiosarjassa Beavis ja Butt-head. Simpsoneiden käsikirjoittajiin hän kuului 6.–10. tuotantokaudella vuosina 1994–1998 ja kirjoitti sarjaan 13 jaksoa. Hän käytti tuolloin nimeä David S. Cohen, mutta alkoi käyttää nimessään X-kirjainta erottuakseen Courage the Cowardly Dog -sarjan käsikirjoittajasta David Steven Cohenista. Cohen kehitti Futurama- sarjaa yhdessä Matt Groeningin kanssa ja toimi vuodesta 1998 sen pääkäsikirjoittajana sekä apulaistuottajana. Luokka:Yhdysvaltalaiset televisiokäsikirjoittajat Luokka:Simpsoneiden tekijät Luokka:Vuonna 1966 syntyneet Luokka:Elävät henkilöt
Westward the Course of Empire Takes Its Way

Westward the Course of Empire Takes Its Way on seinämaalaus, joka sijaitsee Yhdysvaltain kongressitalon läntisen porraskäytävän takana. Muraalin maalasi saksalais-yhdysvaltalaisen taidemaalari Emanuel Gottlieb Leutze ja se symboloi kutsumuskohtaloa. Muraali on saanut nimensä George Berkeleyn runon ”On the Prospect of Planting Arts and Learning in America” viimeisestä säkeistöstä:Westward the Course of Empire Takes Its Way, Explore the Capitol Campus, viitattu 4.7.2021 == Lähteet == == Aiheesta muualla == Luokka:Historiamaalaukset Luokka:Yhdysvaltalaiset maalaukset Luokka:Saksalaiset maalaukset Luokka:Washington (DC)
4½

__NOTOC__ 4½ on brittiläisen proge-muusikko Steven Wilsonin kolmas extended play, jonka julkaisi Kscope 22. tammikuuta 2016. Albumi koostuu ennenjulkaisemattomista kappaleista, jotka sanoitettiin edellisten studioalbumien Hand. Cannot. Erase. ja The Raven That Refused to Sing (And Other Stories) tekemisen aikana. Viimeinen kappale "Dont Hate Me" on uusi versio Wilsonin vanhan yhtyeen Porcupine Treen tekemästä kappaleesta.Genius: Steven Wilson 4½ == Kappaleet == # # # # # # == Arvostelut == * Soundi: == Lähteet == Luokka:Vuoden 2016 EP:t Luokka:Steven Wilsonin albumit
Winnie Harlow

Winnie Harlow (oik. Chantelle Brown-Young; s. 27. heinäkuuta 1994 Toronto, Ontario) on kanadalainen malli. Hän nousi julkisuuteen vuonna 2014 kilpaillessaan Huippumalli haussa -ohjelmassa, jossa hän sijoittui kuudenneksi. Harlow’lla todettiin nelivuotiaana pigmenttihäiriö vitiligo (valkopälvi). Harlow on toiminut mallina muun muassa Desigualin ja Dieselin mainoksissa sekä Victoria's Secretin vuosittaisessa muotinäytöksessä. ==Lähteet== Luokka:Kanadalaiset mallit Luokka:Vuonna 1994 syntyneet Luokka:Elävät henkilöt
Amerikkalaisen jalkapallon Euroopan-mestaruuskilpailut 2018

Amerikkalaisen jalkapallon Euroopan-mestaruuskilpailut 2018 pelattiin Suomessa heinä-elokuussa 2018. Kilpailuihin osallistuivat isäntamaa Suomen lisäksi Ranska, Iso-Britannia, Ruotsi, Itävalta ja Tanska. Vuoden 2018 kilpailut olivat amerikkalaisen jalkapallon 14. EM-kisat ja kilpailujen kaikki ottelut pelattiin Myyrmäen jalkapallostadionilla Vantaalla. Maailman rankinglistalla kisoihin osallistuneista joukkueista korkeimmalle oli rankattu Ranska. Suomi sijoittui edellisissä kisoissa neljänneksi (2014). Suomi on menestynyt erinomaisesti viidellä mestaruudellaan (1985, 1993, 1995, 1997, 2000), neljällä hopeallaan (1983, 1989, 1991, 2001) sekä kahdella pronssillaan (1987 ja 2005). Miesten EM-lopputurnaus on pelattu Suomessa kahdesti aiemmin, vuosina 1987 ja 1991. EM-lopputurnauksessa ottelut tuomittiin kahdeksan tuomarin systeemillä. Vaahteraliigassa on kaudesta 2017 alkaen tuomittu ottelut seitsemällä tuomarilla. Mukana oli myös Suomen kentillä harvemmin nähty keskituomari eli center judge. Päätuomarit turnaukseen tulivat Norjasta. Kuudessa joukkueessa pelasi yhteensä 330 pelaajaa. Lajin Euroopan yksi kärkimaista ja hallitseva Euroopan mestari Saksa ei osallistunut kisoihin maailmanliiton IFAF:n riitojen takia. Samojen riitojen takia Italian karsintaottelut jätettiin huomioimatta. Liiton sisäisten riitojen takia näytti vielä keväällä 2018 siltä, että riitojen eri osapuolet olisivat molemmat järjestäneet omat EM-kisansa. == Karsinnat == Euroopan mestaruuskilpailujen lopputurnaukseen oli tarkoitus järjestää kaksiosaiset karsinnat. Viime kisojen kolme parasta, Saksa, Itävalta ja Ranska saivat suoran paikan lopputurnaukseen. Saksan jäädessä pois paikka annettiin Suomelle. Karsintojen ensimmäinen kierros käsitti kaksi turnausta. Ensimmäisen turnauksen loppuottelussa Italia voitti Serbian 17–14. Toisessa turnauksessa Iso- Britannia voitti Tšekin loppuottelussa numeroin 38–13. Karsintojen toisella kierroksella oli tarkoitus selvittää lopputurnaukseen etenevät joukkueet. Italian ja Ison-Britannian oli määrätä kohdata viime EM-kisoissa esiintyneet Ruotsin ja Tanskan. IFAF kuitenkin ilmoitti kansainvälisen lajiliiton riitojen takia Italian karsintavoittoa ei virallisesti hyväksytty ja lopputurnauspaikat annettiin suoraan Isolle-Britannialle, Ruotsille ja Tanskalle. == Kaksi lohkoa == Vantaan EM-kisoissa pelataan kahdessa alkulohkossa, joista joukkueet jatkavat lohkosijoituksensa mukaisesti joko loppu-, pronssi- tai sijoitusotteluun. Suomen kanssa samassa lohkossa pelaavat Iso-Britannia ja Ranska. Toisessa lohkossa pelaavat Ruotsi, Itävalta ja Tanska. == Otteluohjelma == Sunnuntai 29.07. 16.00: 40–15 (14-7) 19.00: 7–28 (7-28) Tiistai 31.07. 16.00: 20–30 (14-7) 19.00: 42–9 (28-6) Torstai 02.08. 16:00: 3–41 (3-13) 19.00: 14–21 (7-0) Lauantai 04.08. 11.00: sijoitusottelu 5. sijasta: 33-16 (14-0) 15.00: pronssiottelu: 21-35 (6-14) 19.00: loppuottelu: 28-14 (7-14) == Lähteet == Luokka:Vuoden 2018 amerikkalainen jalkapallo Luokka:Vantaan urheilutapahtumat
Etablissements Fouga et Cie

Etablissements Fouga et Cie (lyhyesti Fouga) oli ranskalainen lentokonevalmistaja, jonka perustivat Robert Castello ja Pierre Mauboussin 1930-luvulla. Yhtiö tunnettiin vuodesta 1956 lähtien nimellä Air Fouga. Ranskalainen Potez-yhtiö osti Fougan vuonna 1958 ja muodosti Potez Air Fouga -yhtiön. Myöhemmin yhtiöstä tuli osa Aérospatiale -yhtiötä. == Lentokoneet == * Fouga CM.8 * Fouga CM.10 * Fouga CM.88 Gemeaux * Fouga CM.100 * Fouga CM.170 Magister * Fouga CM.170M Esquif * Fouga CM.171 Makalu * Fouga CM.173 Super Magister * Fouga CM.175 Zéphyr * Potez-Heinkel CM.191 == Lähteet == Luokka:Ranskalaiset lentokonevalmistajat
Airaksela

Airaksela on maaseutukylä Kuopion Karttulassa, noin 35 kilometriä Kuopion keskustasta lounaaseen. Kylän asutus on sijoittunut pääosin kylän läpi kulkevan Airakselantien läheisyyteen. Kylän nimi perustuu sukunimeen Airaksinen. Airaksisia on asunut seudulla jo 1550-luvulla (Per Aijraxen 1557). Vuonna 1660 kylän nimi esiintyi muodossa Airaxelaby. Kylällä toimii vuonna 1912 perustettu urheiluseura Airakselan yritys, joka hoitaa urheilukenttää ja ylläpitää kyläläisten kokoontumispaikkana käytettyä ja juhlapaikaksi vuokrattavissa olevaa seuraintaloa. Aiemmin Airakselan asukkaita ovat palvelleet muun muassa Savon radan Airakselan asema, Airakselan koulu ja kyläkauppa. Savon radan tasoristeys Airakselasta poistui vuonna 2007. Radan ylittävä Airakselantien ylikulkusilta vihittiin käyttöön 24. lokakuuta 2007. Autoja romuttavalta Kuusakosken Airakselan toimipisteeltä (Romulantie 75) johtaa pistoraide Savon radalle hieman ylikulkusillan eteläpuolella. Iso- Laukaan järven länsipuolella sijaitsevalla Laukaanvuoren huipulla (Pirunvuorella) on näköalatorni ja sen lähistöllä Pirunpesäksi kutsuttu luola. Pirunvuorella on ollut myös hyppyrimäki. Airakselan hyppyrimäki tunnettiin aikanaan eräänä Suomen suurimmista. 1950-luvulla mäestä hypättiin 70 metriä. Mäkiennätys oli Lauri Pietikäisen nimissä. Airakselantien varrella (Airakselantie 714) on vuonna 1948 pystytetty sukumuistomerkki ja samaan aikaan istutettu muistokuusi. Airaksisten suku on lähtöisin Airakselan kylältä. File:Airakselan seurantalo - Airakselantie 591 - Airaksela - Karttula - Kuopio.jpg|Airakselan seurantalo (Airakselantie 591) kokoaa kylän väkeä tapahtumiinsa. Kuva:Airakselan koulu - Airaksela - Kuopio - m.jpg|Airakselan tien varressa sijaitseva aiempi Airakselan koulu on nykyään yksityisomistuksessa. Airakselan seisake - Asemankuja 4 - Airaksela - Kuopio - 2.jpg|Airakselan seisake, jonka ohi henkilöjunat nykyisin porhaltavat, taustalla Airakselantien Savon radan ylikulkusilta. File:Airakselan sukumuistomerkki ja kuusi - 1948 - Airakselantie 714 - Airaksela, Karttula - Kuopio.jpg|Airakselantien varrella sijaitseva sukumuistomerkki ja muistokuusi. == Lähteet == ==Aiheesta muualla== *Airaksela (facebook.com) *Karttulan alueen palveluopas (pdf, 2017) (kuopio.fi) *Airakselan rautatieliikennepaikalla Luokka:Karttulan kylät
Nakajima

Nakajima hikōki () oli japanilainen lentokonevalmistaja, jonka Chikuhei Nakajima perusti vuonna 1917 nimellä Hikōkikenkyūsho (”lentokoneinstituutti”). Vuonna 1945 yritys kansallistettiin ja sijoitettiin armeijan hallintaan. Sodan jälkeen yhtiö hajautettiin yli 15:ksi yritykseksi. == Tuotteet == ===Mäntämoottorikoneet=== *Nakajima A1N *Nakajima E2N *Nakajima Ki-4 *Nakajima Ki-6 *Nakajima A2N *Nakajima E4N *Nakajima Type 91 *Nakajima B3N *Nakajima Ki-8 *Nakajima Ki-11 *Nakajima A4N *Nakajima E8N *Nakajima Ki-12 *Nakajima AT-2 *Nakajima C3N *Nakajima LB-2 *Nakajima Ki-19 *Nakajima Ki-27 *Nakajima Ki-34 *Nakajima B5N *Nakajima Ki-43 *Showa/Nakajima L2D *Nakajima Ki-44 *Nakajima Ki-62 *Nakajima A6M2-N *Nakajima G5N *Nakajima Ki-49 *Nakajima J1N *Nakajima Ki-84 *Nakajima B6N *Nakajima J5N *Nakajima C6N *Nakajima Ki-87 *Nakajima G8N *Nakajima Ki-115 *Nakajima Ki-116 *Nakajima G10N ===Suihkulentokoneprototyypit=== *Nakajima Kikka *Nakajima Ki-201 ===Lentomoottorit=== * Nakajima Ha5 * Nakajima Hikari * Nakajima Homare * Nakajima Kotobuki * Nakajima Mamoru * Nakajima Sakae == Lähteet == *
Santeri Koivisto

Santeri Koivisto on suomalainen notkeusakrobaatti ja vogue-tanssija. Kurikasta kotoisin oleva Koivisto aloitti yhdeksänvuotiaana tanssi- ja sirkusharrastuksen Eira Nevanpään johdolla ja nousi tunnettuuteen 14-vuotiaana notkeusakrobaattina Talent Suomi -kykyjenetsintäohjelman ensimmäisellä tuotantokaudella vuonna 2007. Hän kävi ilmaisutaidon lukion Tampereella, jossa hän opiskeli myös sirkusalaa Sorin Sirkuksessa ja jatkoi sitten opintojaan Brysselin sirkuskorkeakoulussa (École Supérieure des Arts du Cirque). Hän on opiskellut myös muun muassa Marco Bjurströmin StepUp-tanssikoulussa. Koivisto on voittanut useita kansainvälisiä tanssikilpailuja, muun muassa Pariisissa järjestettävän Voguing Ball -kisan. Hän on esiintynyt muun muassa Las Vegasissa ja Los Angelesissa ja myös opettanut akrobatiaa ja tanssia Brasiliassa ja Meksikossa. Vuonna 2018 Koivisto ja nelinkertainen tankotanssin maailmanmestari Oona Kivelä tekivät yhdessä kiertueen Eurooppaan, Uuteen- Seelantiin ja Etelä-Amerikkaan. ==Lähteet== Luokka:Syntymävuosi puuttuu Luokka:Elävät henkilöt Luokka:Suomalaiset sirkustaiteilijat
Juha Toikka

Juha Toikka (s. 1988) on suomalainen pesäpalloilija, joka edustaa Superpesiksessä pelaavaa Haminan Palloilijoissa, joka on myös hänen kasvattajaseuransa, Toikka on pelannut Haninan joukkueessa eri sarjatasoilla vuodesta 2004 saakka. Haminan noustua Superpesikseen vuonna 2018 alkoi Toikan ura Superpesiksessä. 29.7.2018 mennessä Toikka on pelannut Superpesiksessä 21 ottelua, joissa on lyönyt kaksi kunnaria ja kaksitoista tavallista juoksua, tuonut 14 juoksua ja kerännyt 134 kärkilyöntiä.http://www.pesiksenmaailma.fi/index.php/pelaajakortit?pelaajaid=4111&view;=pelaajakortti == Saavutukset == * Superpesiksen vuoden tulokas: 2018https://www.superpesis.fi/uutiset/jussila-ja-hukka-vuoden-pesapalloilijat- uudet-mestarit-puhdistivat-palkintopoytaa-pesisristeilylla/ ==Lähteet== Luokka:Suomalaiset pesäpalloilijat Luokka:Vuonna 1988 syntyneet Luokka:Elävät henkilöt
Jyri Toikka

Jyri Toikka (s. 1988) on suomalainen pesäpalloilija, joka edustaa Superpesiksessä pelaavaa Haminan Palloilijoissa, joka on myös hänen kasvattajaseuransa, Toikka on pelannut Haninan joukkueessa eri sarjatasoilla vuodesta 2004 saakka. Haminan noustua Superpesikseen vuonna 2018 alkoi Toikan ura Superpesiksessä. 29.7.2018 mennessä Toikka on pelannut Superpesiksessä 23 ottelua, joissa on lyönyt yhden kunnarin ja yhdeksän tavallista juoksua, tuonut 12 juoksua ja kerännyt 59 kärkilyöntiä.http://www.pesiksenmaailma.fi/index.php/pelaajakortit?pelaajaid=4112&view;=pelaajakortti ==Lähteet== Luokka:Suomalaiset pesäpalloilijat Luokka:Vuonna 1988 syntyneet Luokka:Elävät henkilöt
Reino Husso

Reino Oiva Edward Husso (22. marraskuuta 1899 Tampere – 26. tammikuuta 1984 HelsinkiKuolleita. Helsingin Sanomat, 10.2.1984, s. 20.) työskenteli pitkään Akateemisen kirjakaupan johtajana. Reino Husson vanhemmat olivat teknikko David Edward Husso ja Hulda Helena Olenius. Hänen toinen puolisonsa vuodesta 1947 oli Ellen Margrethe Lund. Husso suoritti kuusi luokkaa oppikoulua ja opiskeli Tampereen teknillisessä oppilaitoksessa vuosina 1916 ja 1917. Hän työskenteli ennen Akateemisen kirjakaupan uraansa 1920-luvulla toimistotehtävissä, kirjakaupan konttoripäälliköksi hän tuli 1930 ja apulaisjohtajaksi 1936. Hän oli Kirjakauppias-lehden päätoimittaja 1942–1944 ja Suomen Kirjakauppalehden toimittaja 1945–1946 ja päätoimittaja vuodesta 1947. Hussolla oli myös useita alansa luottamustoimia. Hänet nimitettiin Akateemisen kirjakaupan johtajaksi vuonna 1952, eläkkeelle hän jäi 1966. Husso sai talousneuvoksen arvon vuonna 1968. ==Lähteet== Luokka: Suomalaiset yritysjohtajat Luokka: Suomalaiset päätoimittajat Luokka:Vuonna 1899 syntyneet Luokka:Vuonna 1984 kuolleet
Ville Väliaho

Ville Väliaho (s. 7. joulukuuta 1996 Kankaanpää) on suomalainen pesäpalloilija, joka edustaa Kempeleen Kiriä. Hän pelaa joukkueensa lukkarina. Väliaho teki debyyttinsä Superpesiksessä kaudella 2013 kasvattajaseuransa Kankaanpään Mailan riveissä. Kankaanpäässä Väliaho pelasi kauden 2015 loppuun saakka, minkä jälkeen hän siirtyi vuodeksi Ulvilan Pesä-Veikkoihin pelaamaan Ykköspesistä. Väliaho palasi Superpesikseen vuonna 2017, kun hän siirtyi Alajärven Ankkureihin. Syksyllä 2018 Väliaho teki Sotkamon Jymyn kanssa yksivuotisen sopimuksen, jota jatkettiin kahdella vuodella heinäkuussa 2019. Sopimus kuitenkin purettiin kauden 2020 päätteeksi Väliahon pudottua pelaavan kokoonpanon ulkopuolelle. Sotkamosta Väliaho siirtyi Joensuun Mailaan, jossa hän jatkaa kauteen 2024 saakka. Väliaho on pelannut 170 Superpesiksen runkosarjaottelua. Näissä otteluissa hän on lyönyt 1+33 juoksua ja tuonut 4 juoksua. Uransa ensimmäisen kunniajuoksun Väliaho on lyönyt Vimpelin Saarikentällä elokuussa 2021. Väliaho on saavuttanut kolme mitalia: SM-kultaa kaudella 2020 Sotkamon Jymyssä, SM-hopeaa kaudella 2019 Sotkamon Jymyssä ja SM-pronssia kaudella 2022 Joensuun Mailassa. == Lähteet == Luokka:Suomalaiset pesäpalloilijat Luokka:Joensuun Mailan pelaajat Luokka:Vuonna 1996 syntyneet Luokka:Elävät henkilöt
August Huttunen

August Huttunen (14. huhtikuuta 1890 Karttula – 1. tammikuuta 1952 PulkkilaKuolleita. Helsingin Sanomat, 5.1.1952, s. 3.) toimi puolustusvoimien ylikapellimestarina 1944-1951. August Huttusen vanhemmat olivat maanviljelijä Petter Huttunen ja Maria Henrika Huuskonen. Hänen toinen puolisonsa vuodesta 1932 oli proviisori Lempi Amalia Nurminen. Huttunen kävi Helsingin kirkkomusiikkiopiston 1910 ja Helsingin musiikkiopiston 1911, laulunopettajan tutkinnon hän suoritti 1928. Huttunen toimi urkurina Nilsiässä 1913–1919, Hämeen rakuunarykmentin kapellimestari hän oli 1919–1922, Ratsuväkiprikaatin 1921–1938 ja Karjalan kaartin rykmentin 1938–1944. Puolustusvoimien ylikapellimestari hänestä tuli 1944. Huttunen johti myös useita kuoroja ja orkesteita ja toimi laulunopettajana Lappeenrannan yhteislyseossa 1921–1938. Etelä-Savon musiikkiarvostelija hän oli 1921–1938, Karjalan Suunnan 1938–1939 ja Kalevan 1940–1944. Huttunen sävelsi sotilassoittokunnalle, orkesterille ja sekakuorolle sekä sovitti useita satoja sävellyksiä sotilasorkesterille. Reservin vänrikki Huttunen (1918) ylennettiin musiikkiluutnantiksi 1921, musiikkikapteeniksi 1938 musiikkimajuriksi 1942 ja musiikkieverstiluutnantiksi 1951. Puolustusvoimien ylikapellimestarin tehtävästä Huttunen erosi 1951. ==Lähteet== Luokka:Suomalaiset upseerit Luokka:Suomalaiset sotilaskapellimestarit Luokka:Suomalaiset musiikkipedagogit Luokka:Suomalaiset urkurit Luokka:Suomalaiset kuoronjohtajat Luokka:Suomalaiset musiikkikriitikot Luokka:Suomalaiset taidemusiikin säveltäjät Luokka:Suomalaiset sovittajat Luokka:Vuonna 1890 syntyneet Luokka:Vuonna 1952 kuolleet
Jelena Gulko

Jelena Gulko (, s. 1989) on venäläinen karateka. Hän on Kyokushinin kaksinkertainen maailman- ja Euroopan-mestari. ==Kilpaura== Gulko saavutti ensimmäisen kerran menestystä 2007 EM-kilpailuissa Kreikassa, jossa hän voitti pronssia Maria Rasia vastaan käydyn ottelun päätteeksi.IKO-1. Результаты весовых Чемпионатов Европы по киокушин карате с 1996г. kyokushinkarate.com.ua Viitattu 29.7.2018 2009 Gulko saavutti Itävallan kevytsarjan mestaruuden voitettuaan loppuottelussa Jana Korinkovan.AUSTRIAN KATA AND KUMITE KYOKUSHIN KARATE CHAMPIONSHIPS VIENNA 2009 europeankyokushin.org Viitattu 4.1.2020 2012 Gulko saavutti ensimmäisen kerran EM-hopeaa hävittyään loppuottelussa Agata Zjawinskalle. 2014 Gulko voitti ensimmäisen Euroopan-mestaruutensa Bulgariassa. Hän voitti loppuottelussa Agnieszka Winekin. ==Lähteet== Luokka:Venäläiset karatekat Luokka:Kyokushinin harjoittajat Luokka:CrossFit Luokka:Vuonna 1989 syntyneet Luokka:Elävät henkilöt
Tarikh al-Sudan

Tarikh al-Sudan (”Sudanin kronikka”) on yksi tärkeimmistä keskiaikaisen Länsi- Sudanin historian lähteistä. Arabiankielisen teoksen on laatinut timbuktulainen oppinut Abd al-Sadi 1600-luvun puolivälissä.Hunwick, s. lxiii–lxv. Teos käsittelee etupäässä Songhaivaltakunnan historiaa 1400-luvun puolivälistä vuoden 1591 marokkolaisvalloitukseen saakka sekä sen jälkeistä Timbuktun armavaltiota vuoteen 1655. Se sisältää myös lyhyet kuvaukset aikaisemmista songhaidynastioista, Malin valtakunnasta ja tuaregeista sekä Timbuktun ja Djennén oppineiden ja pyhimysten elämäkertoja. Al-Sadi mainitsee teoksessaan vain muutamia lähteitä. Kertomus 1600-luvun tapahtumista perustuu etupäässä hänen omiin tietoihinsa, joiden tukena ovat muistiinpanot ja armahallinnon asiakirjat. Tekijä siteeraa Ibn Battutaa, tuntemattoman tekijän al-Hulal al-mawšiyaa sekä Ahmad Baban timbuktulaisten oppineiden elämäkertakokoelmaa Kifayat al-muhtajia. Pitkä 35. luku on paikoin suoraan omaelämäkerrallinen. Arabitaustaisen tekijän äidinkieli lienee ollut songhai. Kielellisistä puutteistaan huolimatta hänen tyylinsä on suoraviivainen ja vailla retorista liioittelua. Al-Sadi näkee tapahtumat oppineen muslimipapiston silmin, mikä heijastuu kielteisenä suhtautumisena songhaihallitsija Sunni Aliin ja ylistävänä kuvauksena Askia Muhammadista. Kronikkaa keventävät suulliseen kertomaperinteeseen perustuvat anekdootit ja dramatisoinnit. Tarikh al-Sudanista on säilynyt useita kopioita ja se on tunnettu Euroopassa jo Heinrich Barthin tutkimusretkistä lähtien. Octave Houdas julkaisi kolmeen kopioon perustuvan ranskannoksen vuonna 1900. John Hunwickin tekemä teoksen alkuosan englanninnosHunwick, s. xv–xix. ilmestyi ensimmäisen kerran vuonna 1999. Toinen tärkeä Länsi-Sudanin historian lähde on 1500-luvun loppuun päättyvä Tarikh al-fattaš. ==Lähteet== * ===Viitteet=== ==Aiheesta muualla== * Octave Houdasin ranskannos Luokka:Kronikat Luokka:Malin historia
Kane Tanaka

Kane Tanaka (; 2. tammikuuta 1903 – 19. huhtikuuta 2022) oli pitkäikäinen japanilainen nainen. Hän oli kuollessaan 119-vuotiaana maailman vanhin todennettu elossa ollut henkilö. Hänestä tuli maailman vanhin elossa ollut japanilaisen Chiyo Miyakon kuoltua 22. heinäkuuta 2018. Tanaka on vanhimmaksi elänyt todennettu japanilainen ja toiseksi vanhin todennettu henkilö koskaan. Tanaka asui viimeiset vuotensa hoitokodissa Fukuokassa. Hänen terveytensä oli silti edelleen verrattain hyvä. Tanaka harrasti lautapelejä sekä kävelylenkkejä hoitokodin käytävillä. Pitkän ikänsä salaisuudeksi hän kertoi perheensä, unen ja toiveikkaan elämänasenteen. Kane Tanakasta tuli 19. syyskuuta 2020 todistetusti vanhimmaksi koskaan elänyt japanilainen ja aasialainen ja kaikkien aikojen kolmanneksi vanhimmaksi elänyt ihminen hänen ylitettyä vuonna 2018 kuolleen japanilaisnaisen Nabi Tajiman saavuttaman iän. Tanaka täytti 119 vuotta 2. tammikuuta 2022. Tanaka ylitti 10. huhtikuuta 2022 vuonna 1999 kuolleen Sarah Knaussin iän, tullen todistetusti maailman toiseksi vanhimmaksi eläneeksi ihmiseksi. Kane Tanaka kuoli 19. huhtikuuta 2022 119 vuoden ja 107 päivän iässä. Hän oli tiettävästi ensimmäinen japanilainen ja aasialainen sekä kolmas vahvistettu henkilö maailmassa, joka on saavuttanut 119 vuoden iän. == Lähteet == == Aiheesta muualla == Luokka:Maailman vanhimmat henkilöt Luokka:Yli 110-vuotiaiksi eläneet japanilaiset Luokka:Vuonna 1903 syntyneet Luokka:Vuonna 2022 kuolleet
Aachenin kaupunkialue

Aachenin kaupunkialue () on piirikunta Kölnin hallintopiirissä Nordrhein- Westfalenin osavaltiossa Saksassa. Alue jakaantuu kahdeksaan kaupunkiin ja kahteen kuntaan. ; Kaupungit * Aachen * Alsdorf * Baesweiler * Eschweiler * Herzogenrath * Monschau * Stolberg * Würselen ;Kunnat * Roetgen * Simmerath ==Lähteet== *
Carolina Beach

Carolina Beach on kaupunki Pohjois-Carolinan osavaltiossa, Yhdysvalloissa. Sen väkiluku oli vuoden väestönlaskennassa 5 706\. Caliente kuuluu New Hanoverin piirikuntaan. ==Kuvia kaupungista== Tiedosto:Carolina Beach NC Waterfront.JPG|Carolina Beachin hotelleja ja asuinrakennuksia. Tiedosto:Carolinabeachpiersplash.jpg|Kaupungin laituri. Tiedosto:Dunes and Ocean.jpg|Carolina Beachin rantaa. ==Lähteet== == Aiheesta muualla == Luokka:Pohjois-Carolinan kaupungit
Secchilevy

Secchilevy, joka voidaan kirjoittaa myös secchi-levy, tai erilaisesta toteutuksesta johtuen myös valkolevy, on hydrologiassa luonnonveden sameutta ilmaisema halpa ja helppokäyttöinen mittaväline. Se on nimetty Angelo Secchin (1818 – 1878), joka suoritti enimmäisenä hydrologisia tutkimuksia Välimeressä vuonna 1865 mukaan. Nykyään sillä pyritään nopealla tavalla määrittämään, kuinka syvällä vedessä plankton kykenee vielä yhteyttämään. == Rakenne == Levy voi olla minkä muotoinen hyvänsä, mutta se tulisi maalata valkoiseksi, jotta se heijastaisi pinnalta veteen tulevaa valoa takaisin mahdollisimman tehokkaasti. Levyn pintaan maalataan usein myös mustia kuvioita, mutta se ei ole välttämätöntä. Levyt ovat yleensä pyöreitä ja halkaisijaltaan 20–30 senttimetriä. Niiden keskikohtaan kiinnitetään nauru tai mittanauha, jolla levy riippuu vaakatasossa. Kun levy lasketaan veteen, voidaan kastuvan narun pituudesta tai mittanauhan avulla määrittää syvyys, missä levy on silloin. == Mittaaminen == Yleensä mittaus suoritetaan niin, että levy päästetään aurinkoisena päivänä veteen niin syvälle, että se katoaa näkyvistä. Sitten levyä nostetaan ylemmäksi, kunnes se alkaa taas näkyä. Laskemalla ja nostamalla löytyy syvyys, jossa levy juuri ja juuri erottuu pinnalta katsoen. Kyseistä syvyyttä kutsutaan näkösyvyydeksi ja sen avulla voi karkealla tavalla arvioida veden sameutta. == Lähteet == == Aiheesta muualla == * Rantajärvi, Eija & Fleming-Lehtinen, Vivi: Itämeri-tietopaketti LEVÄVAHTI- näkösyvyys(PowerPoint, PDF), 25.4.2014, viitattu: 29.07.2018 * Ylälehto, Virpi: Näkösyvyyden tutkiminen, Pedanet, viitattu: 29.07.2018 Luokka:Hydrologia
Vélez-Málaga

Vélez-Málaga on kunta Málagan maakunnassa Espanjassa. Vélez-Málagan väkiluku oli 79 878 vuonna 2017. Instituto Nacional de Estadística. Viitattu 29.7.2018 Vélez-Málaga on ympäröivän maanviljelysseudun keskus. Alueella tuotetaan muun muassa oliiveja, avokadoja, kiinanjujuboja, kakeja (persimoneja), manteleita ja viinirypäleitä (muscat). Seutu on Espanjan tärkeimpiä subtrooppisten hedelmien, kuten avokadojen, tuottaja. andalucia.com. Viitattu 29.7.2018 juntadeandalucia.es. s. 12. Viitattu 29.7.2018 agromagazine.es. Viitattu 29.7.2018 Foinikialaiset saapuivat seudulle 800-luvulla eaa. Roomalaiskaudella paikka tunnettiin nimellä Maenoba. Maurilaiskaudella sen nimenä oli Ballix- Malaca. 1200–1400-luvuilla se oli Nasridien dynastian tärkeimpiä medinoja. Vuonna 1487 kristitty kuningas Ferdinand valloitti kaupungin maurilaisilta. velezmalaga.es. Viitattu 29.7.2018 Linnoitus on peräisin maurilaisajalta 900-luvulta. Santa María la Mayor -kirkko on 1400-luvulta. == Kuvia == Castillo de Vélez-Málaga, 2016.jpg|Castillo de Vélez-Málaga Santa Maria Velez- Malaga Malaga-1.jpg|Santa María la Mayor Vélez-Málaga, the palace "Palacio del Marqués de Beniel", image3.jpg|Palacio de Beniel Vélez-Málaga, the street "Calle Paseo Nuevo", image 2.jpg|Calle Paseo Nuevo Jt 201603 DSC 0460.jpg|Jardín de los Remedios == Lähteet == === Viitteet === == Aiheesta muualla == Luokka:Málagan kunnat
Daniel Lindh

Daniel Lindh (3. syyskuuta 1796 Virolahti – 26. lokakuuta 1876 Porvoo) oli suomalainen tuomiorovasti, lääkäri, lehtori ja Tammikuun valiokunnan jäsen.Yrjö Kotivuori, Ylioppilasmatrikkeli 1640–1852: Daniel Lindh. Verkkojulkaisu 2005. Luettu 29.7.2018. Lindhin vanhemmat olivat Virolahden suntio Salomon Lindh (k. 1852) ja Elisabet Mattsdotter. Hän kävi Haminan piirikoulua ja Viipurin ja Porvoon lukioita ja pääsi ylioppilaaksi Turussa 1818. Lindh valmistui Turun akatemiasta filosofian kandidaatiksi 1822, filosofian maisteriksi 1823, lääketieteen kandidaatiksi 1825, lääketieteen lisensiaatiksi 1826 ja lääketieteen tohtoriksi 1832. Hänet vihittiin papiksi Porvoon hiippakunnassa 1840. Lindhistä tuli riemumaisteri 1873, kun oli kulunut 50 vuotta maisterin tutkinnon suorittamisesta. Lindh oli Porvoon lukion filosofian ja luonnonhistorian lehtorina 1827–1852 ja samalla palkkapitäjänsä Lapinjärven kirkkoherrana vuodesta 1843. Hän sai rovastin arvon 1843 ja hänestä tuli Porvoon tuomiorovasti 1852. Lindh oli Tammikuun valiokunnan jäsenenä 1862. Lindh osti 1850-luvulla Porvoon saaristossa Vessön saaressa sijainneen Stor-Kroksnäsin kartanon. Naapuritilalla kesiään viettänyt Lindhin ystävä ja opettajakollega Johan Ludvig Runeberg oli usein vieraana kartanossa. Lindh myi vuonna 1852 Runebergille Porvoossa Aleksanterinkadun ja Runeberginkadun kulmassa sijainneen kaupunkitalonsa kun hän muutti perheineen Porvoon pappilaan saatuaan nimityksen tuomiorovastiksi. Stor-Kroksnäs Kokouskartano historia. Web Archive 2018. Viitattu 16.2.2024.Runebergien puutarha ja Fredrika Runebergin puisto. Maarit Vallinharju-Stenman. Web Archive 2018. Viitattu 16.2.2024. Daniel Lindh oli naimisissa vuodesta 1837–1860 Anna Charlotta Boijen (k. 1860) kanssa. Heidän lapsiaan olivat porvoolainen oikeusraatimies Anders Teodor Lindh (1833–1904), Porvoon lukion lehtori Daniel August Lindh (1835–1864) ja Porvoon kaupunginlääkäri Albert Lindh (1848–1900). ==Lähteet== Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomalaiset lääkärit Luokka:Tammikuun valiokunta Luokka:Vuonna 1796 syntyneet Luokka:Vuonna 1876 kuolleet